Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê pare kerdî:
''Gerîlayanê  YJA Starî çarçewa Hemleya Egîtanê Botanî de 6ê tebaxe de dewa Şaminisî ya qezaya Şaxî ya Wanî de da îstasyonêkê bazî yê îşxalkerran ro. Çalakîye de  îstasyon ame îmhakerdene. Badê çalakîye îşxalkerê ke pê di wesayîtan ameyî cayê çalakîye. Hêzanê ma ê girewtî binê kontrolî 7ê tebaxe de da înan ro. Çalakîya sabotajî de 10 îşxlakerî ameyî kiştene.
Na çalakîyan ke hêzanê ma yê YJA Starî semedê selamkerdişê Roşanê Ganîbîyayîşî yê Neteweyî yê 15ê Tebaxe kerde de pêro pîya 10 îşxlakerî ameyî cezakerdene, yew wesayît û îstasyonê bazî ameyî îmhakerdene.
Gerîlayan çarçewa Hemleya Şorişgêre ya Bazanê Zagrosî de vera îşxalkeran çalakîyî Xakurkê, Zap û Avaşîn de çalakîyî kerdî. 6ê tebaxe de Girê Şehîd Şahanî yê herêma Xakurkê de îşxalkerî pê çekanê giranan ameyî pirodayene.  7ê tebaxe de Coloya Biçûkî yê herêma Zapî de vera îşxalkeran pê çekanê giranan çalakîye ameye kerdene. 8ê tebaxe de warê Girê Sorî yê Avaşînî de îşxalkeranê ke waştêne mewzî virazê ameyî pirodayene. Îşxalkerî mecbur mendî peyser agêrê.
7ê tebaxe de warê Girê Sorî, Girê Sipî, Tabûra Ereban, Girê Silêmanî û Mamreşoyî yê Avaşînî de têgêrayîşê helîkopteran qewimîya. Eynî roje warê Werxelê û Girê Sorî  de tunelê şerî ameyî bombardumankerdene. Vera tunlena 5 rey gazê kîmyewîyî ame şuxulnayene. Herême sero têgêrayîşê Dronayan dewam keno.
Nê hêrişanê artêşa tirke ya îşxalkere de vînîbîyayeyê hêzanê ma çîn ê.''
